Z A P I S N I K

sa 6. sjednice Upravnog vijeća Pučkog otvorenog učilišta Samobor održane 14.3.2022. s početkom u 16:15 sati u prostoru POU Samobor.

Sjednici nazoče svi članovi Upravnog vijeća, ravnateljica POU Samobor, sindikalna povjerenica i zapisničarka.

Članovi Upravnog vijeća POU Samobor utvrdili su da postoji kvorum i da se mogu donositi pravovaljane odluke te jednoglasno prihvatili predloženi

DNEVNI RED

1. Verifikacija zapisnika s prošle sjednice
2. Izvješće o radu za 2021. godinu
3. Godišnje izvješće o izvršenju financijskog plana s pripadajućim obrazloženjem i Odlukom o raspodjeli rezultata
4. Upućivanje Gradu Samoboru na suglasnost Odluke o mjerilima i načinu korištenja vlastitih prihoda
5. Odluka o upisima u programe obrazovanja za 2022. godinu
6. Natječaj za referenta za tehničke poslove – neodabir kandidata i raspisivanje novog natječaja
7. Natječaj za ravnatelja POU Samobor – određivanje roka raspisivanja natječaja i nužnih koraka
8. Zakon o obrazovanju odraslih – plan izrade nužnih izmjena Statuta i Pravilnika o radu te ostale potrebne izmjene
9. Razno – zapošljavanje Voditelja Bunkera; ročište; naplata najma prostora gradskim udrugama; Prijedlog Zakona o kulturnim vijećima i financiranju javnih potreba u kulturi, ostalo

Ad 1.

Članovi Upravnog vijeća jednoglasno prihvaćaju Zapisnik s 5. sjednice u tekstu datom za sjednicu.

Ad 2. i Ad 3.

 Članovi Upravnog vijeća jednoglasno donose

Zaključak

Prihvaća se Godišnji izvještaj o radu i poslovanju Pučkog otvorenog učilišta Samobor za 2021. godinu i Godišnje izvješće o izvršenju financijskog plana za 2021. godinu u tekstu datom za sjednicu.

Ad 4.

Članovi Upravnog vijeća jednoglasno donose Prijedlog Odluke o mjerilima i načinju korištenja vlastitih prihoda koji se upućuje Upravnom odjelu Grada Samobora na suglasnost, a za što se zadužuje ravnateljica.

Ad 5.

 Članovi Upravnog vijeća jednoglasno donose Odluku o upisima u programe obrazovanja u 2022. godini. Za svaki pojedinačni program, kada bude prikupljen dovoljan broj polaznika, odluku o početku nastave donijet će ravnateljica.

Ad 6.

Obzirom da na prethodnom natječaju nije odabran referent za tehničke poslove, članovi Upravnog vijeća suglasni su da se natječaj ponovi pod istim uvjetima.

Ad 7.

Predsjednica daje riječ ravnateljici.

Ravnateljica iznosi da trebamo odrediti rok raspisivanja natječaja. Moramo se uskladiti s Zakonom o ustanovama i Zakonom o upravljanju javnim ustanovama u kulturi.

Nakon izbora, UV-e šalje prijedlog Osnivaču i zato nam je važan datum sjednice Gradskog vijeća u lipnju.

Predsjednica traži da se sva potrebna dokumentacija za raspisivanje natječaja za ravnatelja pošalje odvjetniku kako bismo bili sigurni da je sve u redu.

Članovi UV-a jednoglasno zadužuju ravnateljicu da pripremi materijale i pošalje odvjetniku na provjeru.

Ad 8.

Predsjednica daje riječ ravnateljici.

Statut i Pravilnik o radu trebat će uskladiti s Zakonom o ustanovama.

Članovi UV-a suglasni su da ravnateljica pošalje prijedlog izmjena akata odvjetniku na provjeru. Nakon toga će se o promjenama POR-a očitovati sindikalna podružnica POU Samobor a o promjenama Statuta Osnivač. Tek nakon toga Upravno vijeće može donijeti izmijenjene akte.

Ad 9.

Predsjednica iznosi da još uvijek nemamo odobrenje Osnivača o raspisivanju natječaja za voditelja Centra za mlade.

Ravnateljica ukratko iznosi tijek ročišta vezano uz tužbu za mobing. Ujedno obavještava članove UV-a da je obaviještena od Upravnog odjela za društvene djelatnosti da su udrugama kroz proračun osigurana sredstva za najam prostora te da više nema besplatnog korištenja prostora POU Samobor. Ostaje pitanje korištenja prostora za škole. Zakon o upravljanju ustanovama u kulturi je na savjetovanju pa, kada bude donesen, morat ćemo se s njime uskladiti.

Predsjednica postavlja pitanje zapošljavanja nastavnika.

Ravnateljica iznosi da prvo moramo promijeniti Pravilnik o radu.

Više nije bilo pitanja te predsjednica zaključuje sjednicu u 17:00.